ddrg/super_eurlex huggingface dataset:
Rådets forordning (EF) nr. 1239/2001

af 19. juni 2001

om berigtigelse af forordning (EF) nr. 2201/96 om den fælles markedsordning for forarbejdede frugter og grøntsager

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og 37,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Ved forordning (EF) nr. 2699/2000(2) blev bl.a. afsnit I i forordning (EF) nr. 2201/96(3) ændret, og dermed blev bestemmelserne om ordningen for forarbejdningsstøtte for enteblommer og tørrede figner tilpasset, uden at substansen blev ændret. Denne ordning, der hidtil fandtes i artikel 2 til 6 i forordning (EF) nr. 2201/96, findes nu i artikel 6a i samme forordning. For at tage hensyn til den nye udformning bør artikel 31 i nævnte forordning, der indeholder en liste over de udgifter, som Den Europæiske Udviklings- og Garantifond for Landbruget (EUGFL) finansierer, berigtiges.

(2) I samme artikel 31 bør henvisningen til den ophævede forordning (EØF) nr. 729/70(4) erstattes med en henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(5) -

UDSTEDT FØLGENDE FORORDNING:

Artikel 1

Artikel 31 i forordning (EF) nr. 2201/96 affattes således: "Artikel 31

De udgifter, der afholdes i henhold til artikel 2, 6a og 7, artikel 9, stk. 4 og 5, og artikel 10, stk. 3, betragtes som interventioner til regulering af landbrugsmarkederne efter artikel 1, stk. 2, litra b), i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(6)."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 19. juni 2001.

På Rådets vegne

M. Winberg

Formand

(1) Udtalelse af 16.5.2001 (endnu ikke offentliggjort i EFT).

(2) EFT L 311 af 12.12.2000, s. 9.

(3) Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (EFT L 297 af 21.11.1996, p. 29). Senest ændret ved forordning (EF) nr. 2699/2000 (EFT L 311 af 12.12.2000, s. 9).

(4) Rådets forordning (EØF) nr. 729/70 af 21. april 1970 om finansiering af den fælles landbrugspolitik (EFT L 94 af 28.4.1970, s. 13). Senest ændret ved forordning (EF) nr. 1287/95 (EFT L 125 af 8.6.1995, s. 1).

(5) EFT L 160 af 26.6.1999, s. 103.

(6) EFT L 160 del 26.6.1999, s. 103.
Kommissionens forordning (EF) nr. 1564/2001

af 31. juli 2001

om ændring af forordning (EF) nr. 562/2000 vedrørende vakuumpakning af visse udskæringer af interventionskød og berigtigelse af forordning (EF) nr. 1209/2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved forordning (EF) nr. 1512/2001(2), særlig artikel 47, stk. 8 og

ud fra følgende betragtninger:

(1) Kommissionens forordning (EF) nr. 562/2000 af 15. marts 2000 om gennemførelsesbestemmelser til Rådets forordning (EF) nr. 1254/1999 for så vidt angår offentligt interventionskøb af oksekød(3), senest ændret ved forordning (EF) nr. 1082/2001(4), indeholder bestemmelser om indpakning af udskæringer straks efter udbening af interventionskød.

(2) Erfaringen viser, at det er nødvendigt at klarlægge situationen med hensyn til muligheden for vakuumindpakning af visse enkeltudskæringer af interventionskød. Forordning (EF) nr. 562/2000 bør derfor ændres.

(3) Artikel 1, stk. 2, litra b), i den engelske udgave af Kommissionens forordning (EF) nr. 1209/2001 af 20. juni 2001 om fravigelse af forordning (EF) nr. 562/2000 om gennemførelsesbestemmelser til Rådets forordning (EF) nr. 1254/1999 for så vidt angår ordningerne for offentligt interventionsopkød af oksekød(5), ændret ved forordning (EF) nr. 1496/2001(6), indeholder en fejl. Denne forordning bør derfor berigtiges.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I bilag V til forordning (EF) nr. 562/2000 indsættes som punkt 3: "3. VAKUUMPAKNING AF VISSE ENKELTUDSKÆRINGER

Medlemsstaterne kan tillade vakuumpakning i stedet for individuel emballage, som omhandlet i punkt 1 for udskæringer af koderne INT 12, 13, 14, 15, 16, 17 og 19."

Artikel 2

Den engelske version af forordning nr. 1209/2001 bør berigtiges:

Vedrører kun den engelske version.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. juli 2001.

På Kommissionens vegne

Frederik Bolkestein

Medlem af Kommissionen

(1) EFT L 160 af 26.6.1999, s. 21.

(2) EFT L 201 af 26.7.2001, s. 1.

(3) EFT L 68 af 16.3.2000, s. 22.

(4) EFT L 149 af 2.6.2001, s. 19.

(5) EFT L 165 af 21.6.2001, s. 15.

(6) EFT L 197 af 21.7.2001, s. 3.
Kommissionens forordning (EF) nr. 2105/2001

den 26. oktober 2001

om ændring af forordning (EF) nr. 1093/2001 om indførsel af hamp

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1673/2000 af 27. juli 2001 om den fælles markedsordning for hør og hamp bestemt til fiberproduktion(1), særlig artikel 9 og 14, og

ud fra følgende betragtninger:

(1) I henhold til Kommissionens forordning (EF) nr. 1093/2001(2) om ændring af Kommissionens forordning (EF) nr. 245/2001(3) om gennemførelsesbestemmelser til forordning (EF) nr. 1673/2000 er der udarbejdet nye bestemmelser vedrørende indførsel af hamp. I artikel 2 i forordning (EF) nr. 1093/2001 er det fastsat, at de pågældende bestemmelser skal anvendes fra 1. november 2001.

(2) Gennemførelsen af nationale foranstaltninger, der svarer til de nye bestemmelser for indførsel af hør, kræver omfattende lovgivningsmæssige, administrative og praktiske ændringer på nationalt plan. Derfor kan visse medlemsstater ikke sikre gennemførelsen af de nye bestemmelser pr. 1. november 2001. Da det er nødvendigt at sikre, at de pågældende bestemmelser gennemføres ensartet og på samme tid i alle medlemsstater, bør fristen forlænges yderligere, og datoen for anvendelsen af de nye bestemmelser fastsættes til 1. maj 2002. Derfor er det nødvendigt, at de kontrolbestemmelser, der gælder inden denne dato, fortsat gælder til 30. april 2002.

(3) De i denne forordning fastsatte foranstaltninger er i overensstemmelse med udtalelsen fra Forvaltningskomitéen for Naturfibre -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 1093/2001 ændres datoen "1. november 2001" til "1. maj 2002" og datoen "31. oktober 2001" ændres til "30. april 2002".

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. oktober 2001.

På Kommissionens vegne

Franz Fischler

Medlem af Kommissionen

(1) EFT L 193 af 29.7.2000, s. 16.

(2) EFT L 150 af 6.6.2001, s. 17.

(3) EFT L 35 af 6.2.2001, s. 18.
Kommissionens forordning (EF) nr. 495/2001

af 13. marts 2001

om ændring af bilaget til Rådets forordning (EØF) nr. 3508/92 om et integreret system for forvaltning og kontrol af visse EF-støtteordninger

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger(1), senest ændret ved forordning (EF) nr. 1593/2000(2), særlig artikel 9a, stk. 1, tredje afsnit, og

ud fra følgende betragtninger:

(1) Ifølge artikel 9a i forordning (EØF) nr. 3508/92 skal medlemsstaterne sørge for, at foranstaltninger, der ikke er anført i artikel 1, men som er opført i bilaget til nævnte forordning, som det er tilfældet med hør og hamp, er forenelige med det integrerede forvaltnings- og kontrolsystem.

(2) Efter Rådets forordning (EF) nr. 1672/2000 af 27. juli 2000 om ændring af forordning (EF) nr. 1251/1999 om indførelse af en støtteordning for producenter af visse markafgrøder for at medtage hør og hamp bestemt til fiberproduktion(3), er betalingerne af direkte støtte for hør og hamp blevet medtaget under støtteordningen for producenter af visse markafgrøder, som reguleres direkte gennem det integrerede forvaltnings- og kontrolsystem.

(3) Henvisningen til hør og hamp i bilaget til forordning (EØF) nr. 3508/92 er derfor forældet. Bilaget bør derfor ændres i overensstemmelse hermed.

(4) De i denne forordning fastsatte foranstaltninger er i overensstemmelse med udtalelse fra EUGFL-komitéen -

UDSTEDT FØLGENDE FORORDNING:

Artikel 1

Bilaget til forordning (EØF) nr. 3508/92 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. marts 2001.

På Kommissionens vegne

Franz Fischler

Medlem af Kommissionen

(1) EFT L 355 af 5.12.1992, s. 1.

(2) EFT L 182 af 21.7.2000, s. 4.

(3) EFT L 193 af 29.7.2000, s. 13.

BILAG

"BILAG

>TABELPOSITION>"
Kommissionens forordning (EF) nr. 544/2001

af 20. marts 2001

om gennemførelsesbestemmelser til Rådets forordning (EF) nr. 2200/96 for så vidt angår ekstra finansiel støtte til driftsfonde

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 2826/2000(2), særlig artikel 48, og

ud fra følgende betragtninger:

(1) Ifølge artikel 15, stk. 6, i forordning (EF) nr. 2200/96 kan medlemsstaterne få adgang til at yde producentorganisationerne en national finansiel støtte, som lægges til driftsfonden. Medlemsstaterne kan anmode Fællesskabet om delvis refusion af denne ekstra støtte.

(2) Den måde, denne støtte skal finansieres på ifølge artikel 52 i forordning (EF) nr. 2200/96, blev ændret med virkning fra den 1. januar 2000 ved Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(3). Støtten skal for fremtiden betragtes som en intervention til regulering af landbrugsmarkedet efter artikel 1, stk. 2, litra b), i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(4).

(3) Der bør derfor fastsættes gennemførelsesbestemmelser for at bringe finansieringsmåden i overensstemmelse med denne nye situation. Bestemmelserne bør specielt vedrøre fastsættelsen af et niveau for fællesskabsstøtten svarende til det hidtidige niveau inden for EF-støtterammen.

(4) Da bestemmelsen i artikel 56 i forordning (EF) nr. 1257/1999 er anvendt fra den 1. januar 2000, bør denne forordnings bestemmelser gælde for støtte ydet for årlige perioder begyndende fra nævnte dato.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Udgifterne omhandlet i artikel 15, stk. 6, andet afsnit, i forordning (EF) nr. 2200/96 finansieres af EUGFL, Garantisektionen, i et omfang svarende til 50 % af den finansielle støtte ydet til producentorganisationen.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den gælder for støtte ydet for årlige perioder begyndende efter den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. marts 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 328 af 23.12.2000, s. 2.

(3) EFT L 160 af 26.6.1999, s. 80.

(4) EFT L 160 af 26.6.1999, s. 103.
Kommissionens forordning (EF) nr. 1566/2001

af 12. juli 2001

om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet, for så vidt angår specifikationer for år 2002-ad hoc-modulet om handicappedes beskæftigelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet(1), særlig artikel 4, stk. 2, og

ud fra følgende betragtninger:

(1) I Kommissionens forordning (EF) nr. 1626/2000(2) er fastsat et program med ad hoc-moduler i arbejdsstyrkeundersøgelsen for årene 2001-2004, herunder et ad hoc-modul om beskæftigelse af handicappede.

(2) I henhold til artikel 4, stk. 2, i forordning (EF) nr. 577/98 skal den detaljerede liste over de oplysninger, der skal indsamles som led i et ad hoc-modul, vedtages senest 12 måneder inden begyndelsen af den for dette modul fastsatte referenceperiode.

(3) Der er behov for et omfattende og sammenligneligt datasæt vedrørende arbejdsmarkedssituationen for handicappede, jf. Rådets resolution af 17. juni 1999 om lige beskæftigelsesmuligheder for mennesker med handicap(3), hvori Kommissionen opfordres til sammen med medlemsstaterne, navnlig inden for rammerne af de europæiske retningslinjer for beskæftigelsen og i overensstemmelse med mainstreamingprincippet, at observere og analysere udviklingen med hensyn til beskæftigelse af personer med handicap på grundlag af sammenlignelige oplysninger.

(4) De i denne forordning fastsatte foranstaltninger er i overensstemmelse med udtalelse fra Udvalget for Det Statistiske Program, der blev nedsat ved Rådets afgørelse 89/382/EØF, Euratom(4) -

UDSTEDT FØLGENDE FORORDNING:

Artikel 1

Den detaljerede liste over de oplysninger, der skal indsamles i forbindelse med år 2002-ad hoc-modulet om beskæftigelse af handicappede, er fastsat i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. juli 2001.

På Kommissionens vegne

Pedro Solbes Mira

Medlem af Kommissionen

(1) EFT L 77 af 14.3.1998, s. 3.

(2) EFT L 187 af 26.7.2000, s. 5.

(3) EFT C 186 af 2.7.1999, s. 3.

(4) EFT L 181 af 28.6.1989, s. 47.

BILAG

ARBEJDSSTYRKEUNDERSØGELSEN

Specifikationer for år 2002-ad hoc-modulet om handicappedes beskæftigelse

1. Berørte medlemsstater og regioner: alle

2. Variablerne kodes som følger:

>TABELPOSITION>
Kommissionens forordning (EF) nr. 1400/2001

af 10. juli 2001

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 1230/2001(2), særlig artikel 9, og

ud fra følgende betragtninger

(1) For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser gælder også delvis eller eventuelt med tilføjelse af underopdelinger og er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Rådets og Europa-Parlamentets forordning (EF) nr. 2700/2000(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juli 2001.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EFT L 168 af 23.6.2001, s. 6.

(3) EFT L 302 af 19.10.1992, s. 1.

(4) EFT L 311 af 12.12.2000, s. 17.

BILAG

>TABELPOSITION>

>PIC FILE= "L_2001189DA.000701.TIF">

>PIC FILE= "L_2001189DA.000702.TIF">
Rådets forordning (EF) nr. 1339/2001

af 28. juni 2001

om udvidelse af virkningerne af forordning (EF) nr. 1338/2001 om fastlæggelse af de foranstaltninger, der er nødvendige for at beskytte euroen mod falskmøntneri, til også at omfatte de medlemsstater, der ikke har indført euroen som fælles valuta

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Med vedtagelsen af forordning (EF) nr. 1338/2001(3) har Rådet besluttet, at artikel 1-11 får virkning i de medlemsstater, der har indført euroen som fælles valuta.

(2) Det er imidlertid vigtigt at sikre samme beskyttelsesniveau for euroen i de medlemsstater, der ikke har indført euroen som fælles valuta og at vedtage de bestemmelser, der er nødvendige med henblik herpå -

UDSTEDT FØLGENDE FORORDNING:

Artikel 1

Anvendelsen af artikel 1-11 i forordning (EF) nr. 1338/2001 udvides til også at omfatte de medlemsstater, der ikke har indført euroen som fælles valuta.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 2002. Efter offentliggørelsen finder den dog anvendelse på sedler og mønter, som endnu ikke er, men senere vil blive bragt i omløb.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 28. juni 2001.

På Rådets vegne

B. Rosengren

Formand

(1) EFT C 337 E af 28.11.2000, s. 264.

(2) Udtalelse afgivet den 3.5.2001 (endnu ikke offentliggjort i EFT).

(3) Se side 6 i denne Tidende.
Kommissionens forordning (EF) nr. 1201/2001

af 18. juni 2001

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved forordning (EF) nr. 2559/2000(2), særlig artikel 9, og

ud fra følgende betragtninger:

(1) For at sikre en ensartet anvendelse af den kombinerede nomenklatur, der er knyttet som bilag til ovennævnte forordning, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser gælder også delvis eller eventuelt med tilføjelse af underopdelinger og er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Europa-Parlamentets og Rådets forordning (EF) nr. 2700/2000(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juni 2001.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EFT L 293 af 22.11.2000, s. 1.

(3) EFT L 302 af 19.10.1992, s. 1.

(4) EFT L 311 af 12.12.2000, s. 17.

BILAG

>TABELPOSITION>